alexandrainst/scandi-wiki huggingface dataset:
Hans Lyche

Hans Christian Lyche () var ein norsk forfattar og kritikar frå Oslo. 

Lyche debuterte i 1911 med romanen Aske, deretter kom han ut med novellesamlinga Forlat os vor skyld i  1913, samt romanane Negteren i 1916 og Skyer i 1917. I 1922 hadde han suksess med komedien Himmelstigen, framført på Nationaltheatret. Som forfattar var han «en utpreget stilkunstner og psykolog, med sans for det særegne tilfelle». Lyche var elles medarbeidar 1912-19 i avisa Tidens Tegn, og frå 1923 teater- og litteraturmeldar i Norges Handels- og Sjøfartstidende, begge avisene kom ut i Oslo. Frå 1946 var han formann i Norsk litteraturkritikerlag.

Kjelder
Norsk Allkunnebok. VIII. bandet. 1957
Store norske leksikon

Norske romanforfattarar
Norske novelleforfattarar
Norske dramatikarar
Veni, vidi, vici

Veni, vidi, vici er ei latinsk frase, sagt av Julius Cæsar i år 47 f.Kr.

Omsett til norsk tyder det: Eg kom, eg så, eg sigra.

Cæsar brukte dette uttrykket i ei tekst då han skulle rapportera til Det romerske senatet at han hadde sigra over Pharnaces II av Pontus i slaget ved Zela.

Etter Cæsars bruk av frasa har den vorte brukt mange andre stadar, både i dagleglivet, på film, i TV-seriar osb.

Bakgrunnsstoff
 Veni, vidi vici hjå Store norske leksikon

Latinske ord og uttrykk
Julius Cæsar
Æresgravlunden i Arlington

Æresgravlunden i Arlington (engelsk Arlington National Cemetery) er den viktigaste krigskyrkjegarden i USA. Kyrkjegarden ligg i Arlington i Virginia, ved Potomacelva, midt imot Washington, D.C., i USA. Gravlunden vart grunnlagd under den amerikanske borgarkrigen på eigedomen til general Robert E. Lee. Her kviler soldatar som mista livet under den amerikanske revolusjonen, falne frå andre verdskrig, Koreakrigen og Vietnamkrigen, og dessutan frå krigane i Afghanistan og Irak. Her finst òg grava til den ukjende soldat.

Meir enn 400 000 er gravlagt på Arlington, som utfører nærare 30 bisetjingar kvar dag.

Den 27. presidenten av USA, William Howard Taft (død 1930), vart gravlagd her. Den 35. presidenten, John F. Kennedy (død 1963), er òg gravlagd her, det same er enka hans, Jacqueline Kennedy (død 1994), og bror hans, senator Robert F. Kennedy (død 1968). Senator Edward «Ted» Kennedy vart òg gravlagd her etter at han døydde i 2009. Blant øvrige kjende personar som er lagt til kvile på Arlington kyrkjegard er John Basilone, Lee Marvin, Dashiell Hammett og Bernt Balchen.

Referansar

Bakgrunnsstoff 
Arlington  i Encyclopædia Britannica
 Den offisielle nettstaden til gravlunden (engelsk)
 National Park Service om gravlunden (engelsk)

Byggverk i Virginia
Skipingar i 1864
Gravlunder i USA
If You See Her, Say Hello

«If You See Her, Say Hello» er ein song av Bob Dylan frå 1975, gjeve ut på det 15. studioalbumet hans, Blood on the Tracks, og som B-sida til ein singel. Det er ein av fem songar på albumet som Dylan opphavleg spelte inn i New York City i september 1974 og så spelt inn på ny i Minneapolis i desember det året. Den siste innspelinga, frå 30. desember 1974, vart vald ut for albumet.

Alle innspelingane frå New York av «If You See Her, Say Hello» vart gjeven ut på luksusutgåva av The Bootleg Series Vol. 14: More Blood, More Tracks i 2018, og det første opptaket av songen, spelt inn 16. september 1974, er òg gjeven ut på den enkle CD- og den doble vinylutgåva av albumet. Det andre opptaket av songen, frå 16. september var alt gjeve ut i 1991 på The Bootleg Series Volumes 1–3 (Rare & Unreleased) 1961–1991. Luksusutgåva av The Bootleg Series Vol. 14 inneheld òg ein ny miks av albumutgåva av songen.

Songen skildrar ein anonym tapt kjærast som songaren hadde ein «uvenskap» med. Sjølv om songaren tydelegvis er såra av brotet, forstår songaren at det var best for kjærasten at det vart som det vart.

Andre versjonar
Det finst ein italiensk versjon av songen kalla «Non dirle che non è così» av songaren Francesco De Gregori.  
 
Jeff Buckley spelte songen i eit konsertopptak på albumet sitt Live at Sin-é.

Den brasilianske songaren Renato Russo spelte inn songen og endra tittelen og teksten til «If you see him, say hello».

Norsk versjon
Tom Roger Aadland skreiv ein nynorsk tekst til songen kalla «Om du ser ho, hels frå meg» for albumet Blod i spora i 2009.

Referansar i popkulturen
Bob Geldof brukte tittelen som opningslinje til songen «A Gospel Song» på albumet The Vegetarians of Love i 1990.

Songen vert nemnt av rollefiguren til David Duchovny, Hank Moody, mot slutten av episode fem av serien Californication, og skildra albumet som «eit klassisk album om hjartesorg» og byrja å syngje opningsverset av songen til dottera Becca.

I eit intervju med The Guardian fortalte Ricky Gervais at songen var den siste han nokon gong spelte medan han arbeidde på Xfm. Han kalla òg Blood on the Tracks favorittalbumet sitt.

Kjelder

Denne artikkelen bygger på «If You See Her, Say Hello» frå ,  den 27. november 2018. 
 oppgav desse kjeldene:

Bakgrunnsstoff
Tekst

Songar skrivne av Bob Dylan
Bob Dylan-songar
Songar frå 1975
Songar produserte av Bob Dylan
Columbia Records-singlar
Jeff Buckley-songar
Shelter from the Storm

«Shelter from the Storm» er ein song av Bob Dylan, spelt inn 17. september 1974, og gjeve ut på det 15. studioalbumet hans Blood on the Tracks i 1975.

Det første opptaket av songen, frå den same innspelingsdagen som resulterte i albumversjonen, kom ut på filmmusikkalbumet til Jerry Maguire i 1996. Det same opptaket vart òg gjeven ut på The Best of Bob Dylan året etter. Alle innspelingane av «Shelter from the Storm» kom ut i 2018 på luksusutgåva av The Bootleg Series Vol. 14: More Blood, More Tracks, og det andre opptaket vart òg gjeven ut på den enkle CD- og den doble vinylutgåva.  

I lag med «Tangled Up in Blue», var «Shelter from the Storm» ein av to songar frå Blood on the Tracks som var med på samleplata The Essential Bob Dylan i 2000.  «Shelter from the Storm» finst òg på to konsertalbum av Dylan — Hard Rain (frå ein konsert i mai 1976) og At Budokan (frå ei konsert i februar 1978).

I popkulturen 
I tillegg til Jerry Maguire vart «Shelter from the Storm» òg nytta i filmen Warm Bodies i 2013, og under rulleteksten til filmen St. Vincent i 2014 og i 2015 i filmen Steve Jobs.

Andre versjonar 
 Jimmy Lafave spelte songen i 1992 på konsertalbumet Austin Skyline. 
 Songen vart spelt av Manfred Mann's Earth Band i 1996 på albumet Soft Vengeance. 
 Songen vart òg spelt inn av jazzsongaren Cassandra Wilson på Belly of the Sun i 2002. 
 Soul Flower Union spelte inn songen i 2002 på albumet Love ± Zero. 
 Rodney Crowell spelte inn songen med EmmyLou Harris i 2005 på albumet The Outsider. 
 I 2006 spelte Steve Adey ein langsam versjon av songen og hamna på lista til The Times over dei beste songane frå 2006.

Norske versjonar
Håvard Rem skreiv ein norsk tekst til songen kalla «Æ ska gi dæ fred». Denne vart framført av Åge Aleksandersen på albumet Fredløs - Dylan på norsk i 1997. 

Tom Roger Aadland skreiv ein nynorsk tekst til songen kalla «Til stormen dreg forbi» for albumet Blod i spora i 2009.

Kjelder
Denne artikkelen bygger på «Shelter from the Storm» frå ,  den 27. november 2018. 
 oppgav desse kjeldene:

Bakgrunnsstoff
Teksten

Songar skrivne av Bob Dylan
Bob Dylan-songar
Songar frå 1975
Songar produserte av Bob Dylan
Manfred Mann's Earth Band-songar
Tom Roger Aadland-songar
Åge Aleksandersen-songar
Buckets of Rain

«Buckets of Rain» er ein song av Bob Dylan, spelt inn 19. september 1974 i New York City og gjeven ut i 1975 på albumet Blood on the Tracks.

Eit opptak av songen frå 18. september 1974 kom ut i 2018 på den enkle CD-utgåva og den doble vinylutgåva av The Bootleg Series Vol. 14: More Blood, More Tracks, og alle opptaka av songen kom ut på luksusutgåva av albumet.

Andre versjonar
«Buckets of Rain» er blitt spelt inn av mange musikarar, inkludert:
Bette Midler: Songs for the New Depression (1976), i ein duett med Bob Dylan.
Happy Traum: American Stranger (1978), Bucket of Songs (1983)
Wendy Bucklew: The Times They Are A-Changin''' (1992), After You (2002)
Jimmy LaFave: Road Novel (1998)
Steve Howe: Portraits of Bob Dylan (1999)
Mary Lee's Corvette: Blood on the Tracks (2002)
Wendy Bucklew: May Your Song Always Be Sung: The Songs of Bob Dylan, Volume 3 (2003)
Neko Case: Live from Austin, TX av Neko Case (2003)
Beth Orton og M. Ward: «Confidentially Speaking» i «Largo» Los Angeles 30. september 2003.
Dave Van Ronk: Dave Van Ronk: ...And the Tin Pan Bended and the Story Ended... (2004)
Redbird: Redbird (2005)
Chris Martin i Union Chapel i London, 27. november 2006. (Martin dediserte han til Lily Allen.)
Eric Bibb: Diamond Days (2006)
John Renbourn: So Early in the Spring (2006)
Martin Simpson i Union Chapel, London, 13. november 2007.
The Wood Brothers: Loaded (2008)
Danny Schmidt: Man of Many Moons (2011)
David Gray: På mange konsertar.
Fistful Of Mercy på samlealbumet «Chimes of Freedom: Songs of Bob Dylan Honoring 50 Years of Amnesty International» (2012)
Tim Armstrong, som ein del av Tim Timebomb-prosjektet hans (2012)

Norsk versjon
Tom Roger Aadland skreiv ein nynorsk tekst til songen kalla «Bøtter med regn» for albumet Blod i spora i 2009. 

Kjelder

Bob Dylan's official page. Henta 15. mars 2006.
Cowe, Matt and Dick, Arthur. Acoustic Masters for Guitar. Wise Publications, 2004.
Trager, Oliver. Keys to the Rain: The Definitive Bob Dylan Encyclopedia''. Billboard Books, 2004.

Bakgrunnsstoff
Tekstar

Songar skrivne av Bob Dylan
Bob Dylan-songar
Bette Midler-songar
Songar frå 1975
Songar produserte av Bob Dylan
David Gray-songar
The Waterboys-songar
Joan Osborne-songar
Tom Roger Aadland-songar
Ski-NM 1974

Noregsmeisterskapen på ski 1974 i nordiske greiner vart avvikla i tida 26. januar til 24. mars 1974. Brorparten av meisterskapen fann stad i Selbu og Trondheim i Sør-Trøndelag, bortsett frå mannsstafetten og femmila, som vart arrangert i Sørreisa i Troms.

Mennene tevla i fire langrennsøvingar, to hopprenn og eitt kombinertrenn, medan kvinnene tevla i tre langrennsøvingar.

Langrenn menn

15 km 

Dato: 29. januar
Stad: Selbu

30 km 

Dato: 27. januar
Stad: Selbu

50 km 

Dato: 24. mars
Stad: Sørreisa

3 x 10 km stafett 

Dato: 23. mars
Stad: Sørreisa

Langrenn kvinner

5 km 

Dato: 26. januar
Stad: Selbu

10 km 

Dato: 29. januar
Stad: Selbu

3 x 5 km stafett 

Dato: 27. januar
Stad: Selbu

Kombinert 

Dato: 27. og 29. januar
Stad: Granåsen i Trondheim og Selbu

Hopprenn

Normalbakke 

Dato: 28. januar
Stad: Trondheim

Storbakke 

Dato: 3. februar
Stad: Kløvsteinbakken i Meldal

Kjelder
 Sportsboken 74. Dreyerbok - Stavanger.

Noregsmeisterskap i 1974
Noregsmeisterskap på ski
Idrettstilskipingar i Trøndelag
Idrettstilskipingar i Troms og Finnmark
Idrett i Trondheim
Selbu kommune
Sørreisa kommune
Billy Peterson

Williard «Billy» Peterson er ein USA-amerikansk abssist, låtskrivar, studiomusikar og produsent. 

I 1967 vaart han med i The Righteous Brothers på ein sommarturné, og turnerte sidan med Lawrence Welk Show All Stars. I midten av 1970-åra spelte han bass på tre album med visegitaristen Leo Kottke og på Bob Dylan-albumet Blood On The Tracks. 

I 1976 vart han med tilsett hos Gibson og fekk høve til å spele med gitarlegender som BB King, Johnny Smith, Lenny Breau, Les Paul og Howard Roberts. Kring same tid byrja han å samarbeide med klaverspelaren Ben Sidran. Frå 1986 til 2010 var Peterson bassist i Steve Miller Band.

Diskografi

Kjelder
Denne artikkelen bygger på «Billy Peterson» frå ,  den 27. november 2018. 
 oppgav desse kjeldene:

Bakgrunnsstoff
 Offisiell nettstad

Musikarar frå Minnesota
USA-amerikanske bassistar
USA-amerikanske låtskrivarar
USA-amerikanske gitaristar
USA-amerikanske studiomusikarar
Steve Miller Band-medlemmar
Bill Berg

Bill Berg er ein USA-amerikansk trommeslagar, mest kjend innan jazz og fusion som medlem av gruppa Flim & the BB's og for gitaristen Wayne Johnson.  Han var òg trommeslagar for Bob Dylan på plata Blood on the Tracks.

Berg har òg arbeidd med Leo Kottke, Gary Brunotte, Bill Perkins og andre.

Kjelder
Denne artikkelen bygger på «Bill Berg (musician)» frå ,  den 27. november 2018. 
 oppgav desse kjeldene:

Bakgrunnsstoff
 

USA-amerikanske jazztrommeslagarar
Peter Ostroushko

Peter Ostroushko () er ein amerikansk fiolinist og mandolinist.

Den første innspelinga Ostroushko deltok på var som mandolinist på Bob Dylan-albumet Blood on the Tracks i 1974. Han har turnert med Robin and Linda Williams, Norman Blake og Chet Atkins. Ostroushko har òg arbeidd med Emmylou Harris, Willie Nelson, Johnny Gimble, Greg Brown, John Hartford og The Radiators, blant fleire.

Diskografi
Sluz Duz Music (1985) Rounder
Down the Streets of My Old Neighborhood (1986) Rounder
Buddies of Swing (1987) Red House
Blue Mesa (1989) Red House
Duo (1991) Red House (med Dean Magraw)
Heart of the Heartland (1995) Red House
Pilgrims on the Heart Road (1997) Red House
Sacred Heart (2000) Red House
Meeting on Southern Soil (2002) Red House (med Norman Blake)
Coming Down from Red Lodge (2003) Red House
Minnesota: A History of the Land (2005) Red House
The Heartland Holiday Concert (2005) Red House
Postcards (2006) Red House
The Mando Boys Live: Holstein Lust (2006) Borderland
Peter Joins the Circus (2008)
When the Last Morning Glory Blooms (2010) (Red House)

Kjelder
Denne artikkelen bygger på «Peter Ostroushko» frå ,  den 27. november 2018. 
 oppgav desse kjeldene:

Bakgrunnsstoff
Offisiell nettstad

USA-amerikanske felespelarar
USA-amerikanske mandolinistar
Ukrainsk-amerikanarar
Musikarar frå Minneapolis
Distriktet Gänserndorf

Distriktet Gänserndorf er eit administrativt distrikt (Bezirk) i forbundslandet Niederösterreich i Austerrike. Distriktet dekker ei flatevidd på 1272 km², med 102000 ibuarar (2018). Byen Gänserndorf er administrasjonssenter for distriktet.

Kommuneskipnaden

Distriktet omfattar 44 kommunar, av dei 5 bykommunar og 26 såkalla 'Marktgemeide'.

Kjelder
Denne artikkelen bygger på «Bezirk Gänserndorf» frå ,  den 27. november 2018.  
 

Niederösterreich
Hestestridsvogn

Hestestridsvogner eller berre stridsvogner er tohjula vogner med ei lita plattform med karm for køyrekaren og eit par krigarar. 

Stridsvogner der hjula har eiker, var ei nyvinning som vart funne opp i Eufrat-området ved midten av det tredje tusenåret fvt. Teknologien spreidde seg til Egypt, Indusdalen, dei sentral-russiske steppene, Vesleasia og Kreta mellom ca. 2500 og 1900 fvt.

Referansar

Bronsealderen
Jarnalderen
Militærhistorie
Militære køyretøy
Militære dyr
Ski-NM 1975

Noregsmeisterskapen på ski 1975 i nordiske greiner vart avvikla i dagane frå laurdag 8. til sundag 16. februar 1975. Meisterskapen fann stad i Heddal og Flatebygd i Aust Agder, og i Rælingen og Bærum i Akershus.

Mennene tevla i fire langrennsøvingar, to hopprenn og eitt kombinertrenn, medan kvinnene tevla i tre langrennsøvingar.

Langrenn menn

15 km 

Dato: 9. februar
Stad: Heddal

30 km 

Dato: 11. februar
Stad: Heddal

50 km 

Dato: 16. februar
Stad: Flatebygd

3 x 10 km stafett 

Dato: 8. februar
Stad: Heddal

Langrenn kvinner

5 km 

Dato: 15. februar
Stad: Flatebygd

10 km 

Dato: 13. februar
Stad: Flatebygd

3 x 5 km stafett 

Dato: 16. februar
Stad: Flatebygd

Kombinert 

Dato: 8./9. februar
Stad: Rælingen

Hopprenn

Normalbakke 

Dato: 9. februar
Stad: Marikollen i Rælingen

Storbakke 

Dato: 16. februar
Stad: Skuibakken i Bærum

Kjelder
Sportsboken 75. Dreyerbok Stavanger. 1975.

Noregsmeisterskap i 1975
Noregsmeisterskap på ski
Idrettstilskipingar i Viken
Idrettstilskipingar i Vestfold og Telemark
Idrett i Bærum
Idrett i Rælingen
Idrett i Notodden
Sisaala

Sisaala (Sissala) er eit gurspråk som blir tala i Ghana og Burkina Faso. Det er utbreidd rundt byen Tumu i Ghana.

Vest-Sisaala er eit ovrgangsspråk mellom burkina- og tumulung-sisaala.

Paasaal er eit liknande språk, og blir også kalla (sørleg) sisaala.

Kjelder 

Denne artikkelen bygger på «Sisaala language» frå ,  den 28. november 2018.  
 

Einskildspråk
Gurspråk
Språk i Burkina Faso
Språk i Ghana
Holveg

Holveg er ein type veg som har fått ei nedsenkt U-form frå erosjon av lang tids ferdsle av folk og dyr. Slike vegar har vore i bruk over eit langt tidsrom, og kan sjeldan daterast direkte. Nokre kan likevel knyttast til gravfelt og andre kulturminne frå jernalderen. 

Holvegar er kjende over heile Europa, og nokre av dei er framleis i vanleg bruk. Der jordsmonnet er djupt nok, kan slike vegar vara så djupe at sjølv reisande til hest eller med vogner ikkje vil vera synlege over kanten av vegen. Holvegen er først og fremst eit fenomen ein kjenner frå Fastlands-Europa og England. I Noreg er jordsmonnet dei fleste stader ikkje dypt nok til å danna slike djupe holvegar.

Holvegar var vanlege før harde vegdekke som asfalt, og kan vera svært gamle. Det finst ofte gravhauger, varp og andre vegmerke langs desse ferdsleårene. Om vegen blei for djup og gjørmete av slitasje, kunne ein flytta ferdsla berre nokre meter til siden. Slik kan ein finna ei rekke parallelle holvegar som har blitt danna over lang tid. Det største holvegskomplekset i Østfold viste tett trafikk i oldtida ned mot Visterflo i Tune, truleg for å unngå Sarpsfossen. Dette holvehskomplekset er no rasert. Eit anna er påvist ved Kjellandsvik på Jeløy ved Moss.

Galleri

Kjelder 

Arkeologiske funn
Vegar
Hans Peter L'orange

Hans Peter L'orange () var ein norsk hærmann, fødd i Herøy på Sunnmøre.

Lorange vart premierløytnant i 1865. Etter han steig i gradane, underviste han i topografi og landmæling ved Krigsskolen i mange år. Han vart forfremja til oberst i 1891 og generalmajor i 1894, då han samstundes vart utnemnd til sjef for generalstaben. Frå 1897 til 1903 var han kommanderande general i Noreg, frå 1899 som generalløytnant. Saman med generalkrigskommissær Jens Bratlie var han leiande bak førearbeida for hærordninga av 1909.

Kjelder
Norsk Allkunnebok. VIII. bandet. 1957.
Hans Peter L'orange i Store norske leksikon

Norske generalar
Folk frå Herøy i Møre og Romsdal
Distriktet Mistelbach

Distriktet Mistelbach er eit administrativt distrikt (Bezirk) i forbundslandet Niederösterreich i Austerrike. Distriktet dekker ei flatevidd på 1293 km², med 75 000 ibuarar (2018). Byen Mistelbach er administrasjonssenter for distriktet.

Kommuneskipnaden
Distriktet omfattar 36 kommunar, av dei 4 bykommunar og 20 såkalla 'Marktgemeide'.

Kjelder
Denne artikkelen bygger på «Bezirk Mistelbach» frå ,  den 28. november 2018.  
 

Niederösterreich
Rob Schneider

Rob Schneider () er ein amerikansk filmskodespelar, manusforfattar og komikar.

USA-amerikanske skodespelarar
Folk frå San Francisco
Systembolaget

Systembolaget Aktiebolag er eit svensk statleg organ som har eit nasjonalt monopol på butikksal av alkoholhaldige drikkar med over 3,5 % volumprosent (vin, sterkøl og brennevin).

Bakgrunnsstoff
 Offisiell nettstad

Svenske føretak
Montebello

Montebello  er eit bustadstrøk i bydel Ullern i Oslo. Det ligg på åsdraget mellom Makrellbekken og Mærradalen, mellom Forsvaret sine område i Husebyskogen i nord, og Ring 3 i sør.

Namnet - italiensk for 'vakkert fjell' kjem frå eigedommen til Johan Bernt Krogh, som fekk oppført ein herregard her rundt 1830.

Strøket er mellom anna kjend frå Trond Kirkvaag sin sketsj «Heisann Montebello».

Kjelder
Delar av denne artikkelen bygger på «Montebello (Oslo)» frå ,  den 3. januar 2019.  
 

Strøk i Oslo
Bydel Ullern
Ullernchausseen

Ullernchausséen (1–119, 2–120J) er ein chaussé (veg) frå Smestadtunnelen til Lilleaker (bydel Ullern) i Oslo. Opphavleg var vestre del av vegen — mellom Lilleakerveien og Ullern kyrkje — ein villavei kalla Kirkeveien. Vegen opna til Smestad i 1920 og fekk noverande namn i 1922. Heile vegen var lenge ein del av Ring 3, men i 1992 opna Granfosstunnelen, og vestre del (frå ei rundkjøring vest for Ullern kyrkjegard til Lilleakerveien) vart ein boligvei utanfor tunnelen.

Kjelder

Bakgrunnsstoff 

  
Ullernchausséen, kart .

Denne artikkel bygger på :nb:Ullernchausseen (Oslo) 16. juli 2017 frå Wikipedia på bokmål

Vegar i Oslo
NM i alpine greiner 1986

Noregsmeisterskapen i alpine greiner 1986 vart avvikla 14.– 16. februar 1986 på Voss i Hordaland.

Menn

Slalåm 

Dato: 16. februar

Storslalåm 

Dato: 15. februar

Utfor 

Dato: 14. februar

Kombinasjon

Kvinner

Slalåm 

Dato: 16. februar

Storslalåm 

Dato: 15. februar

Utfor 

Dato: 14. februar

Kombinasjon

Kjelder
Sportsboken 86-87. Sportsboken As. Stavanger 1986.

Noregsmeisterskap i 1986
Noregsmeisterskap i alpine greiner
Idrettstilskipingar i Vestland
Idrett i Voss
Mozambique av Bob Dylan

«Mozambique» er ein song skriven av Bob Dylan og Jacques Levy og gjeven ut i 1976 på albumet Desire. Han vart òg gjeven ut på singel og nådde 54. plassen på Billboard Hot 100.

Bakgrunn 
Då songen kom ut hadde landet Mosambikk nettopp kome ut av ein ti år lang krig mot Portugal som førte til at Mosambikk fekk sjølvstende.  Mosambikk vart sjølvstendig den 25. juni 1975, berre ein månad før songen vart spelt inn. Som følgje av dette såg somme støttespelarar songen som støtte til det nye landet. Teksten i songen støttar derimot ikkje ei slik tolking, og omtalar berre landet som ein stad for ein romantisk ferie i sola, utanom ein liten referanse til «folket som lever fritt». Dette mora fansen til Dylan som forstod satiren.

Eit konsertopptak av songen vart sendt på fjernsynsutgåva av Hard Rain, men kom ikkje med på albumet.

Kjelder
Denne artikkelen bygger på «Mozambique (song)» frå ,  den 29. november 2018. 
 oppgav desse kjeldene:

Singlar frå 1976
Bob Dylan-songar
Songar skrivne av Bob Dylan
Songar skrivne av Jacques Levy
Songar produserte av Don DeVito
Columbia Records-singlar
Sara av Bob Dylan

«Sara» er ein song av Bob Dylan frå 1976 på albumet Desire. Det er siste songen på albumet og i motsetnad til mange av songane på albumet, som vart skrivne av Dylan og Jacques Levy, vart «Sara» skriven av Dylan aleine, som ei sjølvbiografisk soge om det kjølige forholdet hans til den dåverande kona Sara Dylan. Songen vart spelt inn 31. juli 1975.

Bakgrunn 

Songen er kalla opp etter kona til Dylan på den tida og handlar om det tidlege forholdet deira, mellom anna barna paret fekk i lag. I boka si Down The Highway: The Life of Bob Dylan siterte Howard Sounes ei soge frå Jacques Levy om innspelinga av songen. Levy fortalte at Sara var i studio og lytta frå mikserommet medan Dylan spelte inn songen. Dylan skal ha snudd seg mot Sara like før han byrja songen og sagt «Denne er til deg.»

Dette første opptaket av songen er visstnok opptaket som hamna på albumet. Bob og Sara kom saman att etter songen kom ut, men skilde seg til slutt i 1977.

Songen inneheld linja «Staying up for days in the Chelsea hotel/ writing Sad Eyed Lady of the Lowlands for you,» og var ein referanse til Hotel Chelsea, der Dylan budde ei tid i 1960-åra.

Mottaking 
«Sara» er blitt kalla ein av dei beste kjærleikssongane til Dylan. The Irish Times meinte songen var «det vakraste uttrykket som nokon gong er gjeve ut på plate av det dyrebare og skjøre i kjærleiken.» Rolling Stone kalla songen den kanskje mest personlege songen i heile karrieren hans. «Sara» vart rangert på 48. plassen på ei liste Rolling Stone laga over dei 100 beste Dylan-songane.

Andre versjonar 
Eit konsertopptak av songen finst på The Bootleg Series Vol. 5: Bob Dylan Live 1975, The Rolling Thunder Revue.

Medverkande

 Bob Dylan – vokal, gitar, munnspel
 Scarlet Rivera – fiolin
 Rob Stoner – bass
 Howard Wyeth – trommer

Kjelder
Denne artikkelen bygger på «Sara (Bob Dylan song)» frå ,  den 29. november 2018. 
 oppgav desse kjeldene:

Songar frå 1975
Bob Dylan-songar
Songar skrivne av Bob Dylan
Songar produserte av Don DeVito